cyanic-selkie/wikianc huggingface dataset:
Նատալյա Պոդոլսկայա
Նատալյա Յուրևնա Պոդոլսկայա (Наталья Юрьевна Подольская, ), բելառուս և ռուս փոփ երգչուհի, «Աստղերի ֆաբրիկա-5» նախագծի մասնակից։ Ռուսաստանը ներկայացրել է Եվրատեսիլ 2005 երգի մրցույթում։
Մանկություն և պատանեկություն
Նատալյա Պոդոլսկայան ծնվել է 1982 թվականի մայիսի 20-ին Մոգիլյովում։ Հայրը՝ Յուրի Ալեքսեևիչը, իրավաբան է։ Մայրը՝ Նինա Անտոնովնան, ցուցասրահի տնօրեն է։ Ունի երկվորյակ քույր՝ Յուլիանան, ավագ քույր՝ Տատյանան, փոքր եղբայր՝ Անդրեյը ։
9 տարեկանում ընդունվել է «Радуга» թատրոն-ստուդիան ։
Երգել սկսել է Մոգիլյովի «Студии W» երաժշտության և պարարվեստի լիցեյում։ Արժանացել է «Зорная ростань» (Բելառուս) երիտասարդ կատարողների հեռուստամրցույթի գրան-պրիի, հաղթել է նաև հոգևոր երգերի «Магутны Божа» (Մոգիլյով) միջազգային փառատոնում և «Goldenfest» (Լեհաստան) մրցույթում ։
1999-2004 թվականներին Բելառուսի իրավաբանական ինստիտուտում սովորել է իրավունք և ինստիտուտն ավարտել կարմիր դիպլոմով ։ 2002-2003 թվականներին դարձել է «На перекрёстках Европы» բելառուսական ազգային փառատոնի եզրափակչի մասնակից։
2002 թվականին տեղափոխվել է Մոսկվա և ընդունվել Մոսկվայի ժամանակակից արվեստի ինստիտուտի վոկալի բաժինը, որտեղ նրան երաժշտական վարպետություն դասավանդում էր Թամարա Միանսարովան.
Հայտնի է դարձել 2002 թվականին՝ Վիտեբսկում «Սլավյանսկի բազար» երաժշտական փառատոնին մասնակցելուց հետո։ Նույն թվականին Պրահայի «Universetalent Prague 2002» միջազգային փառատոնում հաղթել է «Լավագույն երգ» և «Լավագույն երգիչ» անվանակարգերում։
Ստեղծագործական ուղու սկիզբ։ Աստղերի ֆաբրիկա-5
2004 թվականի մարտին Պոդոլսկայան Բելառուսում մասնակցել է «Եվրատեսիլ 2014 երգի մրցույթի» նախընտրական փուլին։
2004 թվականին, անցնելով բարդ քասթինգը, մասնակցել է ռուսական Առաջին ալիքի «Աստղերի ֆաբրիկա-5» նախագծին ։
2004 թվականի դեկտեմբերի 17-ին թողարկել է առաջին ալբոմը՝ «Поздно»։ Սկավառակն ընդգրկում է 13 ստեղծագործություն, որոնց հեղինակներն են Վիկտոր Դրոբիշը, Ելենա Ստյուֆը, Իգոր Կամինսկին և Արթուր Բայդոն ։
«Поздно» երգը դարձել է հիթ, ռուսական Առաջին ալիքի «Ոսկե գրոմոֆոն» հիթ-շքերթում երկար ժամանակ եղել լավագույն ստեղծագործությունների հնգյակում։
2004 թվականի դեկտեմբերի 20-ին Օլիմպիական մարզահամալիրում տեղի ունեցավ «Աստղերի ֆաբրիկա-5» մրցույթի եզրափակիչ համերգը։ Հեռուստադիտողների քվեարկության արդյունքներով Նատալյա Պոդոլսկայան զբաղեցրեց 3-րդ տեղը։
Եվրատեսիլ-2005
2005 թվականի փետրվարին տեղի ունեցավ «Եվրատեսիլ» երգի մրցույթի Ռուսաստանի ազգային ընտրությունը։ Նատալյան հաղթեց ընտրական փուլում և «Nobody Hurt No One» երգով Կիևում Ռուսաստանը ներկայացրեց «Եվրատեսիլ 2005 երգի մրցույթում»։
Մայիսին՝ «Եվրատեսիլ» մրցույթի նախապատրաստական աշխատանքների շրջանակներում, Պոդոլսկայան պրոմո-շրջագայություններ ունեցավ Հունաստանում, Բելգիայում, Խորվաթիայում, Բուլղարիաում, Մոլդովայում, Ուկրաինայում, Բելառուսում։ Թողարկվեց «Nobody Hurt No One» սինգլը, որը կազմված էր թրեքի 4 տարբերակներից (եվրոտարբերակ, ռադիոտարբերակ և 2 ռեմիքս), ինչպես նաև «Поздно» բոնուս-թրեքը։
Մայիսի 21-ին Կիևում տեղի ունեցավ «Եվրատեսիլ-2005» մրցույթի եզրափակիչը։ Նատալյա Պոդոլսկայան ելույթ ունեցավ 20 համարի տակ։ Քվեարկության արդյունքներով զբաղեցրեց 15-րդ հորիզոնականը։
Պոդոլսկայան պատմել է, որ շատ ցավագին է ընդունել իր պարտությունը։ «Այն, ինչ կատարվեց ելույթից հետո, ես գործնականում չեմ հիշում։ Սիրտս ուժեղ բաբախում էր, ես աֆեկտի մեջ էի։ Եթե այդ պահին մարդ սպանեի, ապա դա հաստատ ձեռքիցս կգար» ,- ասել է նա։ 15-րդ տեղը երգչուհու համար «բոլորովին անսպասելի էր և անձնական ձախողում էր», բայց դրա հետ մեկտեղ օգտակար դաս էր, որը նրան շատ բան սովորեցրեց ։
2006-2010 թվականներ
Երիտասարդ կոմպոզիտոր և բանաստեղծ Նատալյա Պավլովան Նատալյա Պոդոլսկայայի համար գրեց երգեր։ 2005 թվականին «Ռուսսկոե ռադիոյով» հնչեց Նատալյա Պոդոլսկայայի «Одна» երգը, ավելի ուշ երգի համար նկարահանվեց տեսահոլովակ։ 2006 թվականի սկզբին տեսահոլովակը ցուցադրվեց երաժշտական ալիքներով, ինչպես նաև հայտնվեց MTV հեռուստաալիքի ռոտացիայում։ «Одна» երգը գրավեց MTV հեռուստաալիքի «SMS-чарт» հիթ-շքերթի առաջին հորիզոնականը։
Պոդոլսկայան հյուրախաղեր ունեցավ Ռուսաստանում։ Այդ համերգներում նա կատարեց նոր երգեր, որոնցից են՝ «Выключи свет», «Перегорела, перелетала», «Вереницы дней», «От земли до небес»։ 2006 թվականի մարտին «Ռուսսկոե ռադիոյով» ներկայացվեց երգչուհու նոր՝ «Зажги в небе огонь» երգը։ Երգի կրկներգը հիշեցնում է «Nobody Hurt No one» երգի ոճը։ «Русском Радио Белоруссии» ռադիոալիքում երգը հայտնվեց լավագույն եռյակում։ Տեսահոլովակների վրա աշխատել էր Fresh Art տրիոն։ Նրանք ոչ միայն ոճաբաններ էին, այլև՝ ռեժիսորներ ։
«Зажги в небе огонь» երգով Պոդոլսկայան մասնակցեց ռուսական Առաջին ալիքի «Նոր երգեր գլխավորի մասին» փառատոնին։
Երգչուհու անձնական կյանքում փոփոխություն է կատարվում։ Նա սկսեց հանդիպել երգիչ Վլադիմիր Պրեսնյակովի հետ, ինչպես նաև մասնակցեց տարբեր նախագծերի։ Դրանցից էր ТНТ հեռուստաալիքի «Ребёнок-робот» հեռուստահաղորդումը ։
Նույն թվականին Նատալյա Պոդոլսկայան կրկին մասնակցեց «Կատարյալ շփում։ Հաջորդ սերունդն ընդդեմ 90-ականների աստղերի» հաղորդմանը։ Երգչուհին մրցակցում էր Ելենա Ապինայի հետ։ Նկարահանումներին Նատալյան կատարեց նոր՝ «Был ли ты когда-нибудь» երգը ։ 2006 թվականի դեկտեմբերի 13-ին «Ролл Холл» կենտրոնում տեղի ունեցավ «Տարվա մարտ։ Կատարյալ շփում» նկարահանումները, որին մասնակցում էր նաև Նատաշան։ Նա կատարեց «Одна» երգը և «Стена» դուետը Վլադիմիր Պրեսնյակովի հետ ։
Երգչուհին աշխատում է նաև որպես մոդել, նրան հաճախ են հրավիրում պոդիում ։
«Նոր երգեր գլխավորի մասին-2006» եզրափակիչ փառատոնում Պոդոլսկայան կատարեց իր նոր՝ «Был ли ты когда-нибудь» երգը։
2007 մարտի 11-ին Tophit ինտերնետ-պորտալում հայտնվեց Նատալյա Պոդոլսկայայի նոր երգը՝ «Мой мужик» ։ Նատալյան այդ երգը կատարեց տարբեր համերգների ժամանակ (ինչպիսիք են՝ «Նոր երգեր գլխավորի մասին», «5 աստղ», «Նոր ալիք») ինչպես առանձին, այնպես էլ Վլադիմիր Պրեսնյակովի հետ որպես դուետ։
2007 թվականի մարտի 2-ին MTV հեռուստաալիքի «Бабий бунт» համերգային ծրագրում Նատալյան հանդես եկավ «Одна» երգով և երգչուհի Սաշայի ու Անաստասիա Ստոցկայայի հետ «Freedom» համարով։ «Նոր ալիք» մրցույթում Պոդոլսկայան Վլադիմիր Պրեսնյակովի հետ կատարեց «Мой мужик» երգը։ Այդ երգը դարձավ «Նոր երգեր գլխավորի մասին-2007» փառատոնի դափնեկիր։
2007 թվականի սեպտեմբերի 6-ին թողարկվեց Նատալյա Պոդոլսկայայի «Жар-птица» երգը ։ Այդ երգը երգչուհին իր պրոդյուսերի հետ ձայնագրեց Ֆինլանդիայում ։ Երգի հեղինակը կոմպոզիտոր Սերգեյ Արիստովն ու բանաստեղծ Օլգա Կորոտնիկովան էին։ Երգը հայտնվեց «Ռուսսկոե ռադիոյի» ռոտացիայում և այլ ռադիոկայաններում։ Միջինում թրեքը հնչել է ավելի քան 58000 անգամ ։ Երգչուհու պրոդյուսերը որոշեց նկարահանել «Жар-птица» երգի տեսահոլովակը։ Նոյեմբերի 8-ին տեղի ունեցան տեսահոլովակի նկարահանումները։ Ռեժիսորը Մարատ Ադելշինն էր ։ Վիդեոն էկրաններում հայտնվեց 2007 թվականի վերջին-2008 թվականի սկզբին։
2008 թվականին Նատալյան ստացավ Ռուսաստանի Դաշնության քաղաքացիություն ։
Նատալյա Պոդոլսկայան և Վլադիմիր Պրեսնյակովը Լեոնիդ Ագուտինի և Անժելիկա Վարումի հետ կատարեցին «Быть частью твоего» երգը։ Երգն առաջին անգամ հնչեց «Նոր ալիք» մրցույթում։ Երգը մի քանի շաբաթ մնաց «Ռուսսկոե ռադիոյի» «Ոսկե գրոմոֆոն» հիթ-շքերթում, ինչպես նաև դարձավ «Տարվա երգ-2008» փառատոնի հաղթող։
Վիկտոր Դրոբիշը Նատալյա Պոդոլսկայայի ր Վլադիմիր Պրեսնյակովի համար գրեց «Ты со мной» երգը։ Վիկտոր Դրոբիշի երաժշտության համար բառերը գրեց Լիզա Շախմատովան։ Ստեղծագործությունը ռադիոյում մեծ ռոտացիա չստացավ, բայց այն երբեմն կարելի էր լսել «Ռադիո մայակ» и «Ռադիո դաչա» ռադիոկայաններով ։ Այդ երգի տեսահոլովակը հայտնվում է «МузТВ», MTV, Music Box, «Музыка Первого», RU.TV և այլ երաժշտական հեռուստաալիքների ռոտացիաներում։ «Ты со мной» երգը դարձավ «Տարվա երգ-2009» փառատոնի դափնեկիր։
Օգոստոսի 26-ին TopHit պորտալում տեղի ունեցավ «Любовь-наркотик» երգի պրեմիերան։ Երաժշտությունը և բառերը գրել էր Օ․ Պոպկովը։ Երգը հայտնվում է «Ռադիո դաչա», «Ռադիո Ալլա», «Ռադիո մայակ», «Первое Музыкальное» և «Юмор ФМ» ռադիոկայանների ռոտացիաներում։ Նատալյան հրավիրվում է այդ երգը հեռուստատեսությամբ կատարելու։
2010 թվականից
2010 թվականի մարտին վերջացավ Պոդոլսկայայի և Վիկտոր Դրոբիշի «Ազգային երաժշտական կորպորացիա» պրոդյուսերական կենտրոնի միջև կնքված պայմանագրի ժամկետը, որից հետո երգչուհին դարձավ «անկախ ստեղծագործող միավոր» և հնարավորություն ստացավ «արտիստական գործունեությունը շարունակել իր ուժերով» ։ Պայմանագրի ավարտը բեմական էքսպերիմենտների հնարավություն տվեց․ 2010 թվականին Մինսկում Պոդոլսկայան և Պրեսնյակովը Լեոնիդ Ագուտինի և Անժելիկա Վառումի հետ համատեղ համերգ տվեցին ։
Առաջին ինքնուրույն աշխատանքն իսրայելցի դիջեյ NOEL GITMAN հետ ձայնագրված նոր թրեքն էր՝ «Let’s Go»։ Նատալյան առաջին անգամ էր կատարում պրոգրեսիվ տրանս ոճի երաժշտություն ։
2010 թվականին Վիտեբսկում՝ «Սլավյանսկի բազար» փառատոնում, Նատալյան ներկայացավ «Гордость» երգով, որի բառերը և երաժշտությունը գրել էր Վիկա Դայնեկոն։ Պարային ռադիոկայանների ռոտացիաների համար թողարկվեց երգի պարային վերադաշնակումը ։ Այդ տարբերակի ստեղծման գործում Նատալյային օգնեց DJ Ruslan Nigmatulin։
Օգոստոսի վերջին նկարահանվեց «Гордость» երգի տեսահոլովակը, որին մասնակցեց Նատալյայի երկվորյակ քույրը՝ Յուլիան, այդ տեսահոլովակի ցուցադրությունը տեղի ունեցավ «Օբլակա» ակումբում ։ Տեսահոլովակը հայտնվեց Russian MusicBox ալիքի ռոտացիայում, իսկ քիչ անց սկսեց հեռարձակվել «Музыка Первого», МузТВ, MTV հեռուստաալիքներով։
Լուկաս Գրեյբիլ
Կենսագրություն
Լուկասը ծնվել է 1984 թվականի նոյեմբերի 23-ին Միսուրի նահանգի՝ Սպրինգֆիլդ քաղաքում։ 2003 թվականին ավարտել է դպրոցը (Kickapoo High School)։ Մասնակցել է դպրոցի տարբեր ներկայացումների։ Հաճախել է Միսուրիի Պետական Համալսարանի (Missouri State University) արվեստի ակադեմիա (Missouri Fine Arts Academy)։ Հետագայում նա որոշում է տեղափոխվել Լոս Անջելես, որպեսզի շարունակի իր դերասանի կարիերան։ Լոս Անջելես տեղափոխվելուց երկու ամիս անց նա ստանում է իր առաջին դերը գովազդում, իսկ մի քանի ամիս անց ստանոում է Իտանի դերը Հելոինտաուն ֆիլմի երրորդ մասում։
Նատալյա Պոդոլսկայա
2010 թվականից
Յուրմալայում՝ «Նոր ալիք» երիտասարդ կատարողների մրցույթում, Նատալյա Պոդոլսկայան երգչուհի Անժելիկա Վառումի հետ կատարեց «День опять погас» դուետը։ Երգը դարձավ «Նոր ալիք-2010» փառատոնի դափնեկիր։
Լուկաս Գրեյբիլ
Կենսագրություն
Հեռուստասերիալների դերերից հետո, 2006 թվականին ստանում է Ռայն Էվենսի՝ Շարպեյ Էվենսի երկվորյակ եղբոր դերը՝ «Բարձրագույն դպրոցի մյուզիքլ» ֆիլմում։ Ռայն Էվենսի դերը նա խաղում է նաև ֆիլմի երկրորդ («Բարձրագույն դպրոցի մյուզիքլ։ Արձակուրդներ») և երրորդ («Բարձրագույն դպրոցի մյուզիքլ։ Ավարտական երեկո») մասերում։ Ինչպես նաև 2006 թվականին նա խաղում է Իտանի դերը «Վերադարձ Հելոինտաուն» ֆիլմում, և երիտասարդ Լեկս Լյուտորի դեր «Սմոլվիլլի գաղտնիքները» հեռուստասերիալի վեցերորդ սեզոնում։
Նատալյա Պոդոլսկայա
2010 թվականից
2011 թվականին մասնակցեց «Աստղերի ֆաբրիկա։ Վերադարձ» նախագծին, որտեղ պրոդյուսեր Վիկտոր Դրոբիշի թիմում մրցում էին տարբեր տարիների «Աստղերի ֆաբրիկա» նախագծի մասնակիցները։
Լուկաս Գրեյբիլ
Կենսագրություն
2008 թվականին խաղում է լուսանկարիչի, ֆոտոլրագրողի և ակտիվիստ ով պայքարում էր գեյերի իրավունքի համար, Գասա վան Սենթի «Միլք» կենսագրական ֆիլմում։ Նույն թվականին նկարահանվում է «Խոհարարի արկածները» կատակերգությունում, որտեղ խաղում էր տղայի դեր, ով ուտելիք էր ստեղծում ոչինչից։
Նատալյա Պոդոլսկայա
2010 թվականից
«Дождь» երգը Նատալյա Պոդոլսկայայի և Վլադիմիր Պրեսնյակովի համար գրել է Սերգեյ Տրոֆիմովը։ Երգի պրեմիերան տեղի ունեցավ 2011 թվականի մարտին՝ Իգոր Նիկոլաևի և Յուլիա Պավլովնայի «Одна надежда на любовь» համերգի ժամանակ ։ Երգը 7 շաբաթ եղել է «Ռադիոչարտի» «Կարմիր աստղ» հիթ-շքերթում ։ Երգը նաև սեպտեմբերի, հոկտեմբերի, նոյեմբերի արդյունքներով ընդգրկվել է ամփոփիչ ռադիոչարտում ։ «Дождь» դուետը դարձավ «Տարվա երգ-2011» փառատոնի դափնեկիր։
Լուկաս Գրեյբիլ
Կենսագրություն
2009-2010 թվականներին նկարահանվել է և կատարել երգեր «Ես համբուրել եմ վամպիրի» ռոք-մյուզիքլում։ Նաև 2010 թվականին կաղացել է «Լեգենդ պարող նինձիայի մասին» ֆիլմում։ 2011 թվականին խաղացել է Լեկս Լյուտորի դերը՝ «Սմոլվիլլի գաղտնիքները» տասներորդ սեզոնում։
Նատալյա Պոդոլսկայա
2010 թվականից
Դեկտեմբերի 22-ին TopHit.Ru պորտալում հայտնվեց Նատալյա Պոդոլսկայայի նոր՝ «Зима» երգը ։ Այդ ստեղծագործության տեսահոլովակի ռեժիսորը լուսանկարիչ Վլադիմիր Շիրոկովն է, որն ավելի վաղ տեսահոլովակ է նկարահանել Դոմինիկ Ջոքերի համար ։ Նատալյան որոշեց տեսահոլովակի ցուցադրությունը թողնել հաջորդ ձմեռային շրջանին, բայց տեսահոլովակն անսպասելի հայտնվեց համացանցում։
Լուկաս Գրեյբիլ
Կենսագրություն
Բացի որպես դերասան ներկայանալուց, նա ներկայացել է, որպես ռեժիսոր, պրոդյուսեր և սցենարիստ։ 2008 և 2009 թվականներին նրա կարճամետրաժ ֆիլմերը՝ «Իրական որդի» («The Real Son») և «Ավիգեյլ Հարրիսի զարթոնքը» ({{lang-en|«The Awakening of Abigail Harris») ստացել են մրցանակները Park City Film Music Festival փառատոնում։
Երաժշտական կարիերա
Դպրոցում երգել է երգչախմբում և կազմակերպել է տղամարդկանց ակապելա խումբ։ «Բարձրագույն դպրոցի մյուզիքլ» ֆիլմում նկարահանվելուց հետո Գրեյբիլը, ֆիլմի մյուս աստղերի հետ մասնակցել է «High School Musical: The Concert» համերգային շրջագայությանը Հյուսիսային Ամերիկայի քաղաքներով։
Նատալյա Պոդոլսկայա
2010 թվականից
Ռադիոհաղորդումներից մեկի ժամանակ Նատալյան հաղորդեց այն մասին, որ ձայնագրվել են պարային 2 նոր երգեր և մեկի համար պլանավորվում է տեսահոլովակ։ 2012 թվականի մարտի 7-ին «Первое популярное» ռադիոկայանով ներկայացվեց Պոդոլսկայայի նոր թրեքը՝ «Интуиция», որի հեղինակը Եգոր Սոլոդովնիկովն էր։ Աստիճանաբար երգը հայտնվում է մյուս ռադիոկայանների եթերում՝ «Ռադիո դաչա», RU.FM, «Милицейская волна», Love Radio։ Այդ ստեղծագործության տեսահոլովակը նկարահանեց Սերգեյ Տկաչենկոն։ Վիդեոյի սյուժեն հետևյալն է․ Նատալյան վաղ առավոտյան դուրս է գալիս Փարիզի փողոցներ՝ փնտրելու մի տղամարդու։ Նատալյան ունի միայն նրա լուսանկարը։ Նա մոտենում է անցորդներին, նրանց հարցնում երիտասարդի մասին։ Երկար փնտրտուքներից հետո նա հուսահատվում է և պատռում լուսանկարը, բայց հետո զղջում է և լուսանկարը սոսնձում։ Վիդեոյի վերջում նա հանդիպում է մի երիտասարդի, որը փնտրում էր լուսանկարի աղջկան։ Եվ հիմա նա հասկանում է այդ փնտրտուքների ամբողջ անհեթեթությունը և նետում լուսանկարը։ Տեսահոլովակում երգչուհին նկարահանվել է 5 կերպարներով։ Վիդեոն արագորեն հայտնվում է երաժշտական ալիքների ռոտացիաներում, որոնցից են՝ «МУЗ ТВ», Ru.TV, Russian, Ru.music, «Музыка первого»։ «Музыки первого», ինչպես նաև «Musicbox» ալիքի TOP 10 և RU.TV ալիքի «10 աղջիկներ» շքերթներում տեսահոլովակը գրավում է բարձր հորիզոնականներ։
2012 թվականի հունիսի վերջին ԶԼՄ-ներում հայտնվում է ինֆորմացիա այն մասին, որ աշնանը կհայտնվի Նատալյայի՝ «Пусть говорят» անվանումով նոր ստեղծագործությունը (գրված Եգոր Սոլոդնիկովի կողմից), իսկ այնուհետև նաև նրա տեսահոլովակը ։ Երգի պրեմիերան կայացավ օգոստոսի 17-ին Հանրային առաջին ռադիոյով, սակայն տեսահոլովակ չնկարահանվեց։
Լուկաս Գրեյբիլ
Երաժշտական կարիերա
Լուկասը նաև կատարել է՝ «Աղվեսը և որսորդ շունը 2» մուլտֆիլմի սաունդթրեկը։ Նաև կատարել է «Go the Distance» երգը՝ «Գերկուլես» մուլտֆիլմից, «Disneymania 5» երաժշտական հավաքածուի համար։ 2007 թվականին Նատալիա Բոսլիի հետ միասին գրել է՝ «You Got It» երգը։
Նատալյա Պոդոլսկայա
2010 թվականից
Հոկտեմբերի 17-ին Նատալյան մեկնեց Չինաստան, որտեղ ռուսական էստրադայի ներկայացուցիչների հետ մասնակցեց «Չինաստանում ռուսական մշակույթի օրեր» միջոցառմանը։ Փառատոնի ժամանակ երգեր կատարելուց բացի Նատալյան դարձավ նաև այդ միջոցառման հաղորդավարը ։
Լուկաս Գրեյբիլ
Երաժշտական կարիերա
Լուկաս Գրեյբիլ նվագում է՝ կիթառ, դաշնամուր և հարվածային գործիքներ։
Նատալյա Պոդոլսկայա
2010 թվականից
Նոյեմբերի կեսերին համացանցում հայտնվեց «Зима» տեսահոլովակի պաշտոնական տարբերակը, որը նկարահանվել էր դեռ հունվարին։ Մի քանի շաբաթվա ընթացքում տեսահոլովակն ունեցավ 400000 դիտում։ Դեկտեմբերի 4-ին RU.TV հեռուստաալիքի «Стол заказов» հաղորդման ժամանակ Նատալյան այդ վիդեոն ներկայացրեց հանդիսատեսին, ինչպես նաև հաղորդեց, որ 2013 թվականին նախատեսում է թողարկել ալբոմ ։
Լուկաս Գրեյբիլ
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:Ամերիկացի ռեժիսորներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի տղամարդ կինոդերասաններ
Նատալյա Պոդոլսկայա
2010 թվականից
Փետրվարի վերջին Նատալյան ներկայացրեց նոր պաշտոնական կայքը։ Ապրիլի սկզբին նրանում հայտնվեց ինֆորմացիա այն մասին, որ երգչուհին ամուսնու՝ Վլադիմիր Պրեսնյակովի հետ մայիսին ներկայացնելու է նոր երգ՝ «Kissлород», իսկ ապրիլի 19-21-ին Չինաստանում նկարահանվեց տեսահոլովակը, որի ռեժիսորը Ալան Բադոևն է ։ Երաժշտական հեռուստաալիքների եթերում տեսահոլովակը հայտնվեց մայիսի վերջին։
2013 թվականի սեպտեմբերի 12-ին Մոսկվայի «Ալմա-մատեր» ակումբում տեղի ունեցավ Նատալյայի մենահամերգը, որի ժամանակ Նատալյան ներկայացրեց իր նոր երգը «Сердечко» ալբոմից։
2013 թվականի հոկտեմբերի 15-ին Նատալյա Պոդոլսկայան թողարկեց իր երկրորդ ալբոմը, որը կոչվում է «Интуиция»։
"Սա իմ երկրորդ ալբոմն է և շատ թանկ է ինձ համար, քանի որ ստեղծումը տևել է ութ տարի և նրա յուրաքանչյուր երգ մի առանձին պատմություն է, իմ կյանքի մի փուլ։ Ես սիրեցի այդ երգերն այն պատճառով, որ դրանք շատ տարբեր են, բայց շատ հարազատ են ինձ համար։ Այդ տարիների ընթացքում, երբ ստեղծվում էր ալբոմը, իմ կյանքում տեղի ունեցան մեծ փոփոխություններ։ Ես դարձա շատ ավելի երջանիկ, քանի որ սիրված եմ և սիրում եմ։ Ամուսնուս՝ Վլադիմիր Պրեսնյակովի հետ ձայնագրեցինք բազմաթիվ նոր երգեր, դրանցից որոշները կլսեք այդ ալբոմով։ Իմ մեծ ընտանիքը ցրվեց աշխարհով մեկ, հիմա մենք ապրում ենք տարբեր մայրցամաքներում։ Ես շատ եմ կարոտում, այդ պատճառով էլ այս ալբոմի որոշ երգեր ես երգում եմ իմ քույրերի, եղբոր ու մոր համար, ովքեր այդքան հեռու են։ Ես ունեմ նոր երաժիշտ ընկերներ, շատ բան եմ սովորել և շարունակում եմ քայլ առ քայլ գնալ ստեղծագործական ուղով։ Ես շատ եմ աշխատել և չեմ պատրաստվում կանգ առնել։"
Ալբոմը ձայնագրված է խառը ոճով․ այն իր մեջ ընդգրկում է փոփ-երաժշտություն, փոփ-ռոք և բալլադներ։ Ներառված են 14 երգեր, այդ թվում՝ «Интуиция», «Kissлород», «Зима», «День опять погас», «Жар-птица» և «Новый мир»։
2014 թվականի մարտի 2-ից մինչև հունիսի 8-ը Նատալյան մասնակցեց ռուսական Առաջին ալիքի «Точь-в-точь» նախագծին, որտեղ զբաղեցրեց 3-րդ տեղը։ 2014 թվականի գարնանը Նատալյան թողարկեց նոր երգ՝ «Реальная любовь»։
Աշնանը Նատալյան ներկայացրեց իր նոր՝ «Там далеко» երգը, իսկ նոյեմբերի 14-ին Մոսկվայում՝ «Կրոկուս Սիթի Հոլլ»-ում, տեղի ունեցավ Պոդոլսկայայի և Պրեսնյակովի մեծ համերգը
2015 թվականի հունվարին տեղի ունեցան «Там далеко» երգի տեսահոլովակի նկարահանումները, որի ռեժիսորը Ս․ Տկաչենկոն է։
Նատալյա որդու ծնվելուց հետո վերադարձավ բեմ։ Լսարանին ներկայացվեց նոր ստեղծագործությունը՝ «Я всё помню», որը Նատալյան կատարում էր Վլադիմիր Պրեսնյակովի հետ դուետով։ 2015 թվականի աշնանը նկարահանվեց երգի տեսահոլովակը։
Անձնական կյանք
2010 թվականի հունիսի 5-ին Նատալյա Պոդոլսկայան ամուսնացավ երգիչ Վլադիմիր Պրեսնյակով-կրտսերի հետ ։ Նրանք ծանոթացել էին 2005 թվականին՝ «Բոլշիե գոնկի» հաղորդման նկարահանումների ժամանակ։ Հարսանեկան արարողությունը տեղի ունեցավ Մոսկվայի Սուրբ Կոսմա և Դամիան եկեղեցում։ Թաիլանդում անցկացրած մեղրամիսը, որի մասին գրեց մամուլը, երգչուհու պնդմամբ՝ հորինել են լրագրողները ։
2015 թվականի հունվարին հայտնի դարձավ, որ իրենց առաջնեկի լույս աշխարհ գալուն սպասում են գարնան վերջին-ամռան սկզբին ։
2015 հունիսի 5-ին ծնվեց Նատալյա Պոդոլսկայայի որդին՝ Արտեմին ։ Նույն թվականի հուլիսի 19-ին Վ․ Պրեսնյակովը և Նատալյան Մոսկվայի Սուրբ Կոսմա և Դամիան եկեղեցում կնքեցին որդուն ։
Արտաքին հղումներ
Կատեգորիա:Ռուս երգչուհիներ Կատեգորիա:Բելառուս երգիչներ Կատեգորիա:Եվրատեսիլ 2005 երգի մրցույթի մասնակիցներ Կատեգորիա:Աստղերի ֆաբրիկա (Ռուսաստան) Կատեգորիա:«Ոսկե գրամաֆոն» մրցանակի դափնեկիրներ Կատեգորիա:21-րդ դարի երգչուհիներ
Նանա Իոսելիանի
Նանա Իոսելիանի (ნანა იოსელიანი, փետրվարի 12, 1962, Թբիլիսի, Վրացական ԽՍՀ), խորհրդային և վրացի շախմատիստուհի, գրոսմայստեր կանանց շրջանում, աշխարհի չեմպիոնուհու կոչման կրկնակի հավակնորդուհի։ 2003 թվականից միջազգային մրցույթներին չի մասնակցում։
Կարիերա
1978 և 1979 թվականներին աղջիկների շրջանում դարձել է Եվրոպայի չեմպիոնուհի։ 1981 և 1982 թվականներին կանանց շրջանում դարձել է ԽՍՀՄ չեմպիոնուհի (1981 թվականին տեղը կիսելով)։ 1979 թվականին աշխարհի չեմպիոնուհու հավակնորդուհու ցիկլում հաղթեց Ռիո դե Ժանեյրոյում կայացած միջզոնալ մրցաշարը, 1980 թվականին հաղթեց Նոնա Գափրինդաշվիլիի դեմ կայացած հավակնորդուհիների կիսաեզրափակիչ խաղը, սակայն հաջորդ տարի Թբիլիսիում 2,5-6,5 հաշվով պարտվեց Նանա Ալեքսանդրիայի դեմ կայացած եզրափակիչ խաղը։ 1985 թվականին անհաջող հանդես եկավ Հավանայում կայացած միջզոնալ մրցաշարին, կիսելով 3-5-րդ տեղերը, և չհայտնվեց Մալմյոյում կայանալիք հավակնորդների մրցաշարին։ 1987 թվականին հաղթեց Թուզլայի միջզոնալ մրցաշարը և իրավունք ստացավ Մայա Չիբուրդանիձեի հետ վիճարկել աշխարհի չեմպիոնուհու տիտղոսը։ Խաղը կայացավ 1988 թվականին, Թելավում, և ավարտվեց Չիբուրդանիձեի հաղթանակով (8,5-7,5)։ 1993 թվականին աշխարհի չեմպիոնուհու տիտղոսը վիճարկեց Սե Չզյունի հետ և նորից պարտվեց (2,5-8,5)։
1980-2002 թվականներին մասնակցել է 8 շախմատային օլիմպիադաների (2-ը ԽՍՀՄ հավաքականի կազմում, 6-ը՝ Վրաստանի հավաքականի կազմում)։ Ընդհանուր առմամբ նվաճել է 14 մեդալ, որոնցից 7-ը ոսկի (2 անհատական և 5 թիմային), 4-ը արծաթ և 3-ը բրոնզ ։
Առավելագույն վարկանիշին (2520) հասել է 1997 թվականի հուլիսին, ՖԻԴԵ-ի համաշխարհային վարկանիշում Պիա Կրամլինգի հետ կիսելով 4-5-րդ տեղերը, հետ մնալով Յուդիթ և Սյուզան Պոլգարներից ու Մայա Չիբուրդանիձեից։ Վարկանիշը վերջին անգամ նշվել է 2003 թվականի հունվարին (2475)։ Դրանից հետո նա միջազգային մակարդակի ոչ մի խաղ չի անցկացրել։
Արտաքին հղումներ
Կատեգորիա:Խորհրդային շախմատիստներ Կատեգորիա:Վրացի շախմատիստներ Կատեգորիա:1962 ծնունդներ Կատեգորիա:Փետրվարի 12 ծնունդներ Կատեգորիա:Թբիլիսի քաղաքում ծնվածներ Կատեգորիա:Շախմատի գրոսմայստերներ
Բրոմսգրոուվ (դպրոց)
Բրոմսգրոուվ դպրոց, դպրոց, որը հիմնադրվել է 1553 թվականին, հանդիսանում է հանրակրթական անկախ դպրոց, Վուստերշիրի Բրոմսգրոուվ քաղաքում, Անգլիա։
Պատմություն
Բրոմսգրոուվը հիմնադրվել է 1548 թվականին, սակայն այժմյան տարածքում այն գտնվում է 300 տարի։ Դեռ XIX դարում Բրոմսգրոուվի դպրոցը դասվել է Անգլիայում աշակերտներին հետագա կրթությանը պատրաստող լավագույն դպրոցների շարքում։ Դպրոց-ինտերնատին համաշխարհային ճանաչում են բերել այնպիսի շրջանավարտներ, ինչպիսիք են Ալֆրեդ Հաուզմենը և Նիկոլաս Իվենսը։ Ալֆրեդ Հաուսմենը ավարտել է Բրոմսգրոուվը 1877 թվականին և իր կյանքը նվիրել է լատիներենի ուսումնասիրմանը։ Իր աշխատանքների շնորհիվ Հաուսմանը դարձավ պրոֆեսոր Օքսֆորդում, իսկ ավելի ուշ գլխավորում էր Քեմբրիջի հնագույն լեզուների բաժինը։ Նիկոլաս Իվենսը, որը Բրոմսգրոուվ դպրոցի 1968 թվականի շրջանավարտ է, այսօր աշխարհահռչակ բեսթսելերների գրող է։
Դպրոց
Բրոմսգրոուվ դպրոցը հանդիսանում է առաջատար անդամ «Դպրոցի Տնօրենների Կոնֆերանս»-ի, որի մեջ մտնում են խառը ուսուցման և տղաների համար 200 դպրոց։ Բրոմսգրոուվը եղել է առաջին 14 դպրոցների ցուցակում, որոնք մտել են այս կազմակերպություն դեռ 1869 թվականին։ Այս կազմակերպությունը հանդիսանում է ամենաուժեղ ակադեմիական կառույցը, որի մեջ մտնում են այնպիսի դպրոցներ, ինչպիսիք են Իտոնը և Ռագբին։
Կրթություն
Դպրոցը հզոր պատմականորեն հաստատված կապեր ունի Օքսֆորդի համալսարանի հետ։ Ուսանողների 9 %-ը ամեն տարի ընդունվում են Օքսֆորդ կամ Քեմբրիջ։ Դպրոցում սովորում է 1090 մարդ, որոնցից 670-ը միջին դպրոցում՝ 13-ից 18 տարեկան։ Դպրոցն ունի գերազանց տեխնիկական սարքավորումներ։ Դպրոցում կառուցվել է գրադարան՝ հագեցած վերջին տեխնոլոգիաներով։ Դրա կառուցման վրա ծախսվել է 2,5 միլիոն ֆունտ ստեռլինգ։ Գրադարանն ունի 2 մեծ համակարգչային սենյակ՝ յուրաքանչուրը նախատեսված 20-40 համակարգիչների համար և մի քանի սենյակ սովորողների ինքնուրույն պարապմունքների համար։ Գրադարանը ինքնին բաղկացած է երեք հարկերից, որոնք գտնվում են շենքի շրջակայքում։ Դպրոցը առաջնորդվում է Բրիտանական կրթական համակարգի ազգային ուսումնական պլանով։ Ամեն օր սովորողները պարապում են վեցական դաս, դասերը շարունակվում են մինչև ժամը 17-ն անց 40 րոպե, իսկ սպորտային միջոցառումները՝ մինչև ժամը 19-ը։ Սովորողները, որոնք չեն ապրում հանրակացարանում, ունեն տնային աշխատանքները պատրաստելու եւ օրվա ընթացքում հանգստանալու իրենց սեփական շենքը։ Դպրոցի տարածքում գտնվում է մեծ սպորտային համալիր, որում առկա են լողավազան (երկարություն 20 մետր, լայնություն 7 մետր), մեծ սպորտային դահլիճ, բարձր դասարանների աշակերտների համար նախատեսված մարզասարքերի բաժին, սքվոշի դահլիճ։ Դպրոցում մեծ ուշադրություն է դարձվում ռեգբին, ֆուտբոլին, մականախաղը։ Սպորտային դաշտերը և կահավորված թենիսի կորտերը միացված են դպրոցի տարածքին։ «Զինվորական ուսուցում» առարկայի համար ստեղծվել է հատուկ բաց մարզվելու հրապարակ՝ խոչընդոտներով գոտի։ Դպրոցում աշխատում է հետաքրքրությունների 30 ակումբ։
Բնակությունը
Հանրակացարանում ապրում են 327 մարդ։ Աղջիկները և տղաները ապրում են առանձին կորպուսներում։ Ուսանողների 33 %-ը ապրում է մեկտեղանոց համարներում, ուսանողների 33 %-ը ապրում է 2-4 տեղանոց համարներում, իսկ մնացածները 5-12 մարդու համար նախատեսված սենյակներում։ Տարրական դասարանների սովորողների համար նախատեսված է առատ երեքանգամյա սնունդ ուտեստների մեծ ընտրությամբ՝ այդ թվում և բուսակերների համար։ Միջին դպրոցում նախատեսված է երեքանգամյա սնունդ՝ հանրակացարանների խոհանոցներում լրացուցիչ սնունդ պատրաստելու հնարավորությամբ։ Ուսանողներին թույլատրվում է զբոսանքներ քաղաքով։ Նրանց տևողությունը կախված է տարիքից։
Ուսուցման ծրագիր
Բրոմսգրոուվ դպրոցը  առաջարկում է նոր ծրագիր՝ բակալավրիատին (IB) կամ բարձր մակարդակին (A-Level) նախապատրաստելու համար։ Այս նոր ծրագիրը հնարավորություն կտա 15-16 տարեկան ուսանողներին անցնել մեկ տարվա ինտենսիվ դասընթացի 11-րդ ուսումնական տարում, նախքան վեցերորդ դասարանում սովորել սկսելը։ Ուսանողները լիովին կինտեգրվեն  դպրոցական կյանքին, կապրեն ավագ աշակերտների համար նախատեսված հանրակացարաններում, կմասնակցեն բոլոր երաժշտական, դրամատիկական խմբակներին, բոլոր սպորտային եւ այլ միջոցառոմներին։ Ծրագիրը կազմվում է անհատական կարիքները հաշվի առնելով`կախված անգլերենի իմացությունից։ Բրոմսգրոուվ դպրոցն իրեն իրավունք է վերապահում չթույլատրել ուսանողին քննություններին մասնակցել։ Արագացված ուսումնական ծրագիրը բաց է Եվրոպայի եւ որոշ այլ երկրների ուսանողների համար։ Այն կծառայի որպես վեցերորդ դասարանի ուսումնական ծրագրի ներդրում։ Բրոմսգրոուվ դպրոցն ունի միջազգային բաժին, որտեղ աշխատում են 7 մասնագետներ`որպես անգլերենի ուսուցիչ։ Ծրագրի ընդունվելու համար անհրաժեշտ է հանձնել թեստ  անգլերենից եւ մաթեմատիկայից։
Ծանոթագրություններ
Կատեգորիա:Մեծ Բրիտանիայի դպրոցներ
Ժիրայր (Հարություն-Մարտիրոս Պոյաճյան)
Ժիրայր, Հարություն-Մարտիրոս Պոյաճյան (ծնվ. 1856, Հաճըն, Կիլիկիա - 1894, Յոզղաթ, Սեբաստիայի նահանգ), հայ ազգային ազատագրական շարժման գործիչ։
Մեծն Մուրադի (Համբարձում Պոյաճյան) եղբայրը։
Արևմտյան Հայաստանի բազմաթիվ բնակավայրերում ակտիվորեն զբաղվել է հեղափոխական գաղափարների տարածմամբ, հայոց պատմության, հայերեն երգերի, զինվորոկան վարժանքների ուսուցմամբ։
Մանկություն
Ծնվել է 1856 թվականին Հակոբ և Սառա Պոյաճյանների ընտանիքում։ Ժիրայրի եղբայրը՝ Համբարձումը և քույրը՝ Հայկանուշը, իրենց ևս նվիրվել են օսմանյան տիրապետության դեմ պայքարին ։
Ուսուցչություն
1872-1874 թվականներին սովորել է ծննդավայրի Վարդանյան դպրոցում, ապա՝ Կոստանդնուպոլսում։ Վերադառնալով հայրենիք՝ զբաղվել է ուսուցչությամբ։
1875 թվականին մեկնել է Ռուսաստան և այնտեղ է մնացել մինչև 1889։ Այնուհետև մեկնել է Երուսաղեմ, իսկ ապա Հաճըն, որտեղ կրկին զբաղվել է ուսուցչությամբ։ Դրանից հետո ուսուցչությամբ է զբաղվել Գրգաղաճ գյուղում, որտեղ երեխաները թրքախոս էին։ Նա ձեռնամուխ է եղել հայոց պատմություն և հայերեն երգեր սովորեցնելուն, որի պատճառով էլ հետապնդվել է թուրքական ոստիկանության կողմից։
Հալածանքներից խուսափելու համար նա մեկնել է Այնթափ, իսկ այնուհետև Տեորթ Յոլ, որտեղ էլ ուսուցչությամբ է զբաղվել և աշակերտներին նույնիսկ զինավարժության մարզանք է սովորեցրել։ Այստեղ էլ նա դարձել է կասկածելի անձնավորություն և ստիպված է եղել մեկնել Ադանա, իսկ այնուհետև Հաճըն ։
Հեղափոխական գործունեություն
Հաճընում նա սկսել է հեղափոխական գաղափարներ տարածել։ Բանտից խուսափելու համար Ժիրայրը տեղափոխվել է Էվերեկ, իսկ այնուհետև Ենիճե, Թոմարզա, Չոմագլը, Կեսարիա, Յողզատ, Տիվրիկ, Բինկյան և Երիզա։ Վերջին երկու քաղաքներում նա զբաղվել է ուսուցչությամբ։ Աշակերտներին նաև սովորեցրել է զինավարժություն և տեղագրություն, ինչպես նաև հեղափոխական գաղափարներ է սերմանել։
Սնիճան գյուղում, որտեղ կար 35 տուն հայ և 40 տուն թուրք բնակիչ, տեսել է աշխատավոր ժողովրդի վիճակը։ Ժիրայրի դրդմամբ հայ և թուրք բնակիչները միացել են և գյուղը հսկող Օսման բեյին պահանջ են ներկայացրել հարկերը նվազեցնելու։ Նրանց են միացել նաև հարևան գյուղերի հայ և թուրք բնակիչները։ Օսման բեյը դիմել է կառավարությանը, որը զորք է ուղարկել, սակայն տեսնելով երկու ժողովուրդների համերաշխությունը, չի կարողացել ոչինչ ձեռնարկել։
Սնիճանից հետո Ժիրայրը հաստատվել է Տեորթ Յոլում, որտեղ իր քրոջ՝ Հայկանուշի հետ զբաղվել է ուսուցչությամբ։
Ժիրայրը հայերին հորդորում էր.
Ֆիդայություն
Ժիրայրը ֆիդայիների մի խումբ է կազմել և որպեսզի կառավարության ուշադրությունն իր վրա չշեղի, իր խումբը կոչել է «Չելլո»։
Հայդուկների համար կարևոր հավաքատեղի էր Թալասից ոչ հեռու գտնվող Տերեվանքը, քանի որ այնտեղի վանահայր Դանիել վարդապետը Ժիրայրի ամենաջերմ համախոհն էր։
1892 թվականին Տերեվանքում հայդուկների ժողով է գումարվել, որտեղ որոշվել է նրանց բաժանել 3 խմբի։ Ընդհանուր ղեկավար է դարձել Ժիրայրը, իսկ խմբերի ղեկավարներ են դարձել Կեսարիայի շրջանում Մեծ Չելլոն (Թորոս Ծառուկյան), Հալեպ ում Միրիջանը, իսկ Սեբաստիա յի շրջանում՝ քենիքմացեցնի Վարդոն ։
Մահը
1892 թվականին պատրաստել և տարածել է Աբդուլ Համիդ II-ի վարչակարգը տապալելու կոչով թռուցիկներ։ Թռուցիկի բովանդակությունը եղել է հետևյալը.
Թռուցիկների հետևանքով ձերբակալվել են մոտ 850 հայեր։ Նրանց թվում կային մտավորականներ, առևտրականներ և գյուղացիներ։ Զնդանում հայերին ահավոր խոշտանգումների են ենթարկել։ Նրանցից 56-ը դատապարտվել են։ Ժիրայրը, որ մինչ այդ անորսալի էր թուրքական կառավարության համար, իմանալով, որ իր պատճառով հարյուրավոր հայեր տառապում էին, լեռներից իջել է Թերլիզի գյուղ և հանձնվել իշխանություններին։
Դատավարությունը տևել է 16 օր, որտեղ Ժիրայրը հայտարարել է.
1894 թվականի մարտի 24-ին Թուրքիայի Անկարա վիլայեթի Յոզղաթ կենտրոնում Ժիրայրին հրապարակավ բերել են կախաղանի մոտ ։ Նրան հարցրել են, թե արդյոք կուզենա վերջին խոսք ասել, Ժիրայրն ասել է «այո» և հրապարակայնորեն սկսել է մերկացնել թուրքական կառավարությանը։ Թուրքական պաշտոնյաները մեռնողի վերջին խոսքը խանգարելու նպատակով նվագախմբին կարգադրում են նվագել։ Ժիրայրը մինչև վերջ ասել է իր ճառը, ապա ինքն իր ձեռքով թոկը գցել է վիզը և ոտքերի տակից հրել աթոռն ու կախվել։
Հաջորդ օրը հայկական եկեղեցին մերժել է ընդունել Ժիրայրի դին։ Մարմինը թաղել են բողոքականների գերեզմանոցից 20-30 մետր հետո, իսկ որոշ ժամանակ անց Ժիրայրի ընկերներից մեկի բակում։ Երբ այդ ընկերը մեկնել է Ամերիկա, դին վերաթաղվել է մի ուրիշ ընկերոջ բակում։ 1908 թվականին Երիտթուրքական հեղափոխությունից հետո Ժիրայրի դին հանդիսավոր կերպով հանվել է հողից և վերաթաղվել հայկական եկեղեցու բակում ։
Ծանոթագրություններ
Կատեգորիա:Հայ ֆիդայիներ Կատեգորիա:Հաճըն քաղաքում ծնվածներ Կատեգորիա:1856 ծնունդներ Կատեգորիա:Հայերն Օսմանյան կայսրությունում Կատեգորիա:Հայ քաղաքական գործիչներ Կատեգորիա:Հայ ուսուցիչներ
Սկապոլի
Սկապոլի  (Scapoli), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 949 մարդ (2005 թվականի տվյալներով), բնակչության խտությունը կազմում է 59 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 86070, հեռախոսային կոդ՝ +39 0865։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Բեննո Ադամ
Բեննո Ադամ (Benno Adam, ), գերմանացի նկարիչ Մյունխենից ։
Կենսագրություն
Բեննոն նկարչի իր կարիերան սկսել է հոր՝ մարտանկարիչ (բատալիստ) Ալբրեխտ Ադամի նկարների վիմագրությունները (լիտոգրաֆիաները) պատրաստելով։ Այնուհետև վերջինիս օգնությամբ ու ղեկավարությամբ անցում է կատարել անիմալիստիկային և կարճ ժամանակում հասել այնպիսի հաջողությունների, որ արժանացել է «գերմանական Լենդսիր» պատվանունին։ Նրա նկարներից առավել հաջողվածներն են՝ «Եղջերվի որս ծովափին», «Անասնաշուկա լեռնային Բավարիայում» և «Վիրավոր զինվոր մարտի դաշտում՝ շան հետ» կտավները։ Նրա տղան՝ Էմիլը, նույնպես նկարիչ էր ։ Նկարիչներ էին նաև եղբայրները՝ Ֆրանցը և Օյգենը ։
Լաժի
Լաժի (Laje), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Ժեկիե գավառի կազմի մեջ։ Բնակչությունը կազմում է 20 536 մարդ՝ 2006 թվականի տվյալներով։ Գրավում է 498,089 կմ2 տարածք։ Բնակչության խտությունը՝ 41,2 մարդ/կմ²։
Պատմություն
Քաղաքը հիմնադրվել է 1905 թվականին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Լուսագազ
Լուսագազ, հրավառ գազերի խառնուրդ։ Կազմված է գլխավորապես մեթանից, ջրածնից, ածխածնի օքսիդից և այլն։ Ստացվում է պինդ վառելանյութերի (հիմնականում քարածխի) ջերմային մշակման (կոքսացման, կիսակոքսացման և այլն) դեպքում։ Ջերմատվությունը 1000-2500 կկալ/մ³ է։ Կիրառվում է կենցաղում և արդյունաբերության մեջ որպես վառելիք։
Կատեգորիա:Գազեր Կատեգորիա:Վառելանյութեր
Անժանտ
Անժանտ (Engente), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 44 մարդ, բնակչության խտությունը` 8.59 մարդ/կմ²։ Բնակավայրը զբաղեցնում է 5.12 կմ² տարածք։
Աշխարհագրություն
Գտնվում է Փարիզ քաղաքից 190 կմ արևելք, Շալոն ան Շամպայն քաղաքից` 85 կմ հարավ, Տրուա քաղաքից` 55 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 28 աշխատունակ (15-64 տարեկան) բնակիչ, որոնցից ակտիվ էին 22-ը, իսկ ոչ ակտիվները` 6։ Ակտիվության ցուցանիշը կազմում է 78,6 %։ 22 աշխատունակ մարդկանցից աշխատել է 22 անձ (11 տղամարդ և 11 կին)։ Գործազուրկ է եղել 0 անձ։ 6 անաշխատունակներից 1-ը եղել են աշակերտներ կամ ուսանողներ, 4-ը` թոշակառուներ, իսկ 1-ը չեն աշխատել տարբեր պատճառներով ։
Ցուլ (համաստեղություն)
Ցուլ (լատիներեն Taurus), Կենդանաշրջանի համաստեղություններից։ Գտնվում է երկնքի հյուսիսային կիսագնդում՝ Պերսեոս, խոյ, Կետ, Էրիդան, Օրիոն, Երկվորյակներ և Կառավար համաստեղությունների միջև։ Ամենապայծառ աստղը Ալդեբարանն է։ Ցուլ համաստեղության մեջ են գտնվում Բազումք և Տիադներ (հեռավորու թյունը 40 պս) բաց աստղակույտերը, որոնց պայծառ աստղերը երևում են անզեն աչքով։ Ցուլի ուշագրավ առանձնահատկություններից է իր տեսակի մեջ եզակի՝ 1054 թվականին բռնկված գերնոր աստղի մնացորդը համարվող խեցգետնաձև միգամածությունը, որի կենտրոնում է գտնվում երկու օպտիկական պուլսարներից մեկը։ Խեցգետնաձև միգամածությունը ռադիո-, ռենտգենյան և գամմա ճառագայթման հզոր աղբյուրներից է։ Դիտումների համար բարենպաստ են եղել նոյեմբեր-դեկտեմբեր ամիսները։
Արտաքին հղումներ
Կատեգորիա:Կատաստերիզմներ
Միոֆիբրիլներ
Միոֆիբրիլներ, բոլոր բազմաբջիջ կենդանիները և մարդը շարժվում են մկանային կծկումների շնորհիվ ։ Մկանային մանրաթելերի հիմնական կծկվող կառույց են միոֆիբրիլները մոտավորապես 1մկմ տրամագծով, մինչև 1սմ կամ ավելի երկարությամբ նուրբ թելիկները։
Կառուցվածք
Ինչպես հայտնի է, մկանային հյուսվածքը լինում է հարթ և միջաձիգ զոլավոր։
Մկանաթելը գլանաձև է, կարող է ունենալ մի քանի մկմ-ից մինչև 12սմ երկարություն, 10-ից մինչև 100մկմ տրամագիծ և պատված է թաղանթով։ Նրա ցիտոպլազման (սարկոպլազմա) պարունակում է կենդանական բջիջներին բնորոշ օրգանոիդների, պլազմային թաղանթին (սարկոլեմային) մոտ դասավորված բազմաթիվ կորիզներ և մասնագիտացված, առանձնահատուկ միաֆիբրիլներից (մկանաթելիկներ) կազմված շարժապլազմա։
Միֆիբրիլները կծկվող գոյացություններ են, որտեղ հերթագայվում են մուգ և բաց գույնի սկավառակներ՝ թիթեղիկներ։ Մուգ սկավառակներն օժտված են կրկնակի լուսաբեկմամաբ, ուստի, լուսային մանրադիտակի տակ մուգ են երևում և կոչվում են անիզոթրոպ (A), իսկ լուսավոր սկավառակներն օժտված չեն կրկնակի լուսաբեկմամբ և կոչվում են իզոթրոպ (I): Մեկ մուգ և դրան հարող երկու բաց գույնի սկավառակներից կազմված համալիրը կոչվում է սարկոմեր։ Վերջինս միոֆիբրիլի կծկողական միավորն է։ Անիզոթրոպ (մուգ) սկավառակում գտնվում է H լուսավոր շերտը։ Բաց և մուգ սկավառակները կազմված են կծկվող սպիտակուցներից. բաց գույնըէ ակտինային բարակ, իսկ մուգը՝ միոզինի հաստ թելերից։ Բարակ թելերը տեղադրված են միոզինի թելերի միջև և անցնում են Z մեմբրանով։ H լուսավոր շերտը զուրկ է ակտինային թելերից։ Ակտինի և միոզինի թելիկները կարող են միանալ լայնակի կամրջակներով։
Արտաքին հղումներ
Կատեգորիա:Օրգանոիդներ Կատեգորիա:Բջջակմախք
Կոացե
Կոացե (Coazze), կոմունա Իտալիայի Պիեմոնտ մարզի Թուրին գավառում։
Բնակչությունը՝ 2.884 մարդ (2008 թվականի տվյալներով)։ Բնակչության խտությունը՝ 52 մարդ/կմ²։ Տարածքը՝ 56 կմ²։ Փոստային ինդեքս՝ 10050։ Հեռախոսային կոդ՝ 011։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։
Արտաքին հղումներ
Կատեգորիա:Իտալիայի բնակավայրեր
Ջոն Ջոնաս
Ջոան Ջոնաս (Joan Jonas, ), ամերիկացի նկարչուհի, վիդեո-արվեստի և պերֆորմանսի պիոներ, 1960 թվականների վերջերի և 1970 ականների սկզբի ազդեցիկ կին-նկարչուհիներից մեկը ։ Նրա աշխատանքները իրենց ազդեցությունն են ունեցել հայեցակարգային արվեստի, թատրոնի, պերֆորմանսի և այլ տեսողական լրատվամիջոցների վրա։ Ապրում և աշխատում է Նյու-Յորքում և Նոր Շոտլանդյա Կանադայում ։
Կենսագրություն
Ջոնասը ծնվել է 1936 թվականին Նյու-Յորքում ։ 1958 թվականին ստացել է բակլավրի աստիճան Մաունթ-Խոլիսոկ Սաութ-Խեդլիում քոլեջում՝ արվեստների պատմություն մասնագիտությամբ ։ Նա նաև սովորել է քանդակագործություն և նկարչություն Բոստոնի Գեղարվեստի թանգարանի դպրոցում և 1965 թվականին Կոլումբիայի համալսարանից քանդակագործության մագիստրոսի կոչում է ստացել ։ Ակտիվ մասնակցել է Նյու-Յորքյան արվեստի տեսարաններին 1960-ական թվականներին, Ջոնասը նաև երկու տարի սովորել է պարուսույց Տրիշ Բրաունի մոտ ։ Նաև աշխատել է խորեոգրաֆ Իվոն Ռայների և Սթիվ Պեկստոնի հետ ։
Ստեղծագործությունները
Չնայած Ջոնասը սկսեց իր կարիերան որպես քանդակագործ, սակայն 1968-ին նա անցավ այդ ժամանակ նոր՝ մեդիայի աշխատանքներին, որում համադրած էր պերֆորմանսը տեսաարվեստի հետ, դրանք հաճախ ստեղծվում էին են դրսում և / կամ արդյունաբերական շենքերում։ 1968—1971 թվականների միջև, Ջոնասը ստեղծեց պերֆորմանս աշխատանք «Հայելային մասեր»(Mirror Pieces), որում հայելիները օգտագործվում էին որպես կենտրոնական շարժառիթ ։ Այս վաղ ներկայացումներում հայելին դարձավ ինքնանկարների խորհրդանիշ, ռեպրեզենտացիայի և իրականության արտացոլանքները, նաև ավելացված վտանգի տարր և հաղորդակցություն հանդիսատեսի հետ,որը  պերֆորմանս ներկայացման բաղկացուցիչ մասն էր։ «Քամի»  ֆիլմում(1968) Ջոնասը նկարել է կատարողներին, տեսադաշտից անցնելով քամու դեմ, ինչը  տալիս էր հոգեբանական հանելուկ ։
1970-ին Ջոնասը քանդակագործ Ռիչարդ Սերայի հետ երկար ուղևորության է մեկնել Ճապոնիա, որտեղ նա գնել է իր առաջին տեսախցիկը, տեսել է ՆՈ թատրոնը, Բունրակու և Կաբուկի թատրոնները ։ Իր վիդեոարվեստի մի շարք ստեղծագործություններում ՝ «Օրգանական մեղր» ընդհանուր վերնագրի ներքո, նկարահանվել է Նյու Յորքի ստուդիայում 1972 և 1976 թթ, նկարչուհին, հանդես գալով որպես միակ դերասանուհի, փորձեց ցույգ տալ իր альтер-эго — «электронную секс-соблазнительницу» — վիդեո օգտագործող տարբեր մեթոդներով ։ Աշխատանքներից մեկում, «Визуальная телепатия органического меда» (1972), Ջոնասը նախագծում է իր մասնատված պատկերը վիդեո էկրանին ։ Իսկ «Անկարգություններ» -ում (1973) կինը լուռ լողում է մեկ այլ կնոջ արտացոլման տակ ։ «Зесадержка пни» ում (1973), նկարահանվել է հեռախոսային ոսպնյակների միջոցով, և լայն անկյան ոսպնյակներով ցուցադրել են Ջոնասի Ճապոնիա մեկնումից հատվածներ․ թատրոն ՆՈն, օգտագործելով փայտե բլոկներ և անկյունային շարժումներ։ MoMA- ի համար տեսահոլովակի հարցազրույցում Ջոնասը նկարագրել է իր աշխատանքը որպես андроген։ Նրա ավելի վաղ գործերը արտացոլում են արվեստի մեջ կանացի որոնումը, և, այն, որի տարբերություն քանդակի և նկարչության, վիդեո արվեստում տղամարդկանց գերիշխանությունը պակաս է ։
1975-ին Ջոնասը հայտնվեց «Զբաղված» ֆիլմում, լուսանկարիջ Ռոբերտ Ֆրենկ և սցենարիստ Ռուդ Վուրլիցեր ։ 1976 թվականին «Дерево можжевельника» աշխատանքում նա հանդես եկավ պատմողական կառուցվածքով, որը բաղկացած էր տարբեր գրական աղբյուրներից, ինչպիսիք են հեքիաթները, դիցաբանությունը, պոեզիան և ժողովրդական երգերը, որոնք ձևակերպվել են որպես շատ բարդ ոչ գծային պատմողական մեթոդ։ Օգտագործելով հարուստ թատերական տեսարաններ և ձայն, «Дереве можжевельника» ում, նա պատմում է Գրիմ եղբայրների հեքիաթը հիմնված չար խորթ մոր և նրա ընտանիքի մասին։
Պերֆորմանսներ
Ջոնասը իր աշխատանքներն իրականացրել է անթիվ հաստատություններում և վայրերում, ներառյալ․
Ճանաչում
Ջոնասին շնորհվել են կրթաթոշակներ և դրամաշնորհներ՝ Ազգային արվեստի ազգային հիմնադրամի պարարվեստի, վիդեո և վիզուալ արվեստի համար․ Ռոքֆելեր հիմնադրամ
Ժամանակակից հեռուստատեսային արվեստի հիմնադրամ(CAT), Հեռուստատեսության լաբորատորիա WNET / 13-ում, Նյու Յորք, Նկարիչների հեռուստատեսային սեմինար WXXI-TV- ում, Ռոչեսթեր, Նյու Յորք; և Deutscher Akademischer Austausch Dienst- ը (DAAD) :
Ջոնասը հաղթել է Հիգե պրեֆեկտուրայի ժամանակակից արվեստի թանգարանում, Տոկիոյի միջազգային վիդեո արվեստի փառատոնում, տեսահոլովակի համար արժանանում է պոլարոիդյան մրցանակին, իսկ Ամերիկյան կինոինստիտուտի մրցանակը Մայա Դերեյնը՝ տեսահոլովակի համար ։
2009-ին Ջոնասը արժանացավ Սոլոմոն Ռ. Գուգենհայմի թանգարանից «Կյանքի նվաճում» մրցանակին ։
2018-ին պարգևատրվել է Կիոտոյի մրցանակով ։
Արվեստի շուկա
Ջոան Ջոնասը ցուցահանդեսներ ունի Նյու Յորքում ՝ Գավին Բրաուն պատկերասրահում և Լոս Անջելեսում ՝ «Ռոսամունդ Ֆելսեն» պատկերասրահում ։
Հղումներ
Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի նկարչուհիներ
Ցուլեր
Ցուլեր, երկսմբակավորների կարգի սնամեջ եղջերավորների ընտանիքի ամենախոշոր որոճող կենդանիներ։ Մոտ են գոմեշներին։ Բնութագրվում են խոշոր մարմնով, կարճ վզով և կարճ, ուժեղ ոտքերով։ Վերին շրթունքի առջևի մասը մազազուրկ է և նրա վրա է գտնվում մերկ, խոնավ «քթահայելին»։ Պոչը երկար է, սովորաբար վերջանում է մազափնջով։ Շատ տեսակների վզի և կրծքի ստորին մասի մաշկը կախված ծալք է առաջացնում։ Եղջյուրները, ի հակադրություն գոմեշների, կլորավուն են, հարթ և հատուկ են արուներին ու էգերին (բացի որոշ ընտանի տեսակներից)։ Ցուլերի վայրի տեսակները հանդիպում են Եվրոպայում, Ասիայում և Հյուսիսային Ամերիկայում։ Ընտանի ցեղերը տարածված են ամենուրեք։ Նրանք հոտերով ապրում են արևադարձային անտառներում, անտառատափաստաններում, տափաստաններում և լեռնային շրջաններում (մինչև 5 հազար մ բարձրության վրա) ։ Սնվում են բուսական տարբեր կերերով։ Էգերը ծնում են մեկ հորթ։
Ցուլերի տեսակներ
Տարբերում են ցուլերի 4 սեռ.
Կատեգորիա:Սնեղջերավորներ
Without You (մինի ալբոմ)
«Without You», ամերիկացի երգիչ Lauv-ի չորրորդ մինի ալբոմ  ։ Այն թողարկվել է 2020 թվականի հունիսի 24-ին AWAL-ի կողմից ։
Երգացանկ
Երգացանկը վերցվել է Apple Music-ից և Tidal-ից ։
Ծանոթագրություններ
Կատեգորիա:Անգլալեզու ալբոմներ
Թոմ Կերնի
Թոմ Կերնի (Tom Cairney, ), շոտլանդացի պրոֆեսիոնալ ֆուտբոլիստ։ Ներկայումս հանդես է գալիս Ֆուլհեմի և Շոտլանդիայի ազգային հավաքականի կազմում։ Խաղում է կենտրոնական կիսապաշտպանի դիրքում ։
Հալ Սիթի
Ֆուտբոլիստի կարիերան Կերնին սկսել է Լիդս Յունայթեդում։ 16 տարեկան հասակում նա հեռացվեց ակումբից ցածր հասակի համար, ինչից հետո՝ 2007 թվականին միացավ Հալ Սիթիի ակադեմիային։ 2008-09 մրցաշրջանում Կերնին ճանաչվեց Հալի տարվա լավագույն երիտասարդ ֆուտբոլիստ և 2009 թվականի հունիսին 2 տարվա պայմանագիր կնքեց ակումբի հետ ։ Իր պրոֆեսիոնալ դեբյուտը նշեց 2009 թվականի օգոստոսի 25-ին՝ Անգլիայի լիգայի գավաթի Սաութենդ Յունայթեդի դեմ խաղում ։ Այս խաղում նա բացեց հանդիպման հաշիվը՝ հեռահար հարվածով դառնալով գոլի հեղինակ ։ Իր առաջին հանդիպումը Պրեմիեր Լիգայում Կերնին անցկացրեց 2010 թվականի հունվարի 30-ին՝ Վուլվերհեմպտոն Ուոնդերերսի դեմ խաղում ։ Առաջին գոլը առաջնությունում խփեց մարտի 7-ին՝ Էվերտոնի դեմ խաղում  ։ Մարտի 31-ին նա 3 տարով երկարաձգեց իր պայմանագիրը Հալ Սիթիի հետ ։ Իր առաջին մրցաշրջանում Կերնին անցկացրեց 14 հանդիպում՝ դառնալով 2 գոլի հեղինակ ։ 2011 թվականի հունվարին նա երկարաձգեց իր պայամագնիրը ակումբի հետ մինչև 2013 թվականը ։
2011 թվականի հոկտեմբերի 22-ին Կերնին 2 գոլային փոխանցում տվեց Ուոտֆորդի դեմ խաղում՝ օգնելով Հալ Սիթիին հաղթել 3-2 հաշվով ։ 2012 թվականի հունվարի 7-ին նա գոլի հեղինակ դարձավ Անգլիայի գավաթի Իպսվիչ Թաունի դեմ խաղում  ։ Օգոստոսի 28-ին շոտլանդացին 2 գոլային փոխանցում տվեց Անգլիայի լիգայի գավաթի Դոնկաստեր Ռովերսի դեմ խաղում, սակայն Հալը պարտվեց 3-2 հաշվով  ։ Հալ Սիթիի կազմում Կերնին անցկացրեց 80 հանդիպում՝ դառնալով 5 գոլի և 11 գոլային փոխանցման հեղինակ։
Բլեքբուրն Ռովերս
2013 թվականի օգոստոսի 1-ին Կերնին մինչև 2014 թվականի հունվարը վարձավճարով միացավ Բլեքբուրն Ռովերսին ։ Իր դեբյուտը նշեց օգոստոսի 4-ին՝ փոխարինման մտնելով Դերբի Կաունտիի դեմ խաղում  ։ Իր առաջին հանդիպումը Բլեքբուրնի մեկնարկային կազմում անցկացրեց օգոստոսի 7-ին՝ Անգլիայի լիգայի գավաթի Կարլայլ Յունայթեդի դեմ խաղում ։ Այս խաղում Կերնին դարձավ գոլի և գոլային փոխանցման հեղինակ, սակայն հեռացվեց խաղադաշտից՝ ստանալով երկրորդ դեղին քարտը հանդիպման լրացուցիչ ժամանակի 100-րդ րոպեին ։ 2014 թվականի հունվարի 1-ին նա 2 գոլային փոխանցում տվեց Լիդս Յունայթեդի դեմ խաղում՝ օգնելով իր թիմին հաղթել 2-1 հաշվով  ։ Հաջորդ օրը՝ հունվարի 2-ին Բլեքբուրնը գնեց Կերնիի ամբողջ տրանսֆերը   ։ Ապրիլի 1-ին շոտլանդացին գոլի և գոլային փոխանցման հեղինակ դարձավ Բրայթոն ընդ Հոուվ Ալբիոնի դեմ խաղում, իսկ հանդիպումն ավարտվեց 3-3 հաշվով  ։ Իր առաջին մրցաշրջանում Կերնին անցկացրեց 40 հանդիպում բոլոր մրցաշարերում ՝ դառնալով 6 գոլի ու 9 գոլային փոխանցման հեղինակ և ճանաչվելով Բլեքբուրնի տարվա լավագույն ֆուտբոլիստ ։ 2014 թվականի օգոստոսի 8-ին՝ Կարդիֆ Սիթիի դեմ խաղում Կերնին դարձավ գոլի հեղինակ, սակայն հանդիպումն ավարտվեց 1-1 հաշվով ։ Օգոստոսի 19-ին նա գոլ խփեց Նորվիչ Սիթիի դեմ խաղում, սակայն Բլեքբուրնը պարտվեց 1-3 հաշվով  ։ Նոյեմբերի 22-ին Կերնին հեռացվեց խաղադաշտից Լիդս Յունայթեդի դեմ խաղում՝ ստանալով երկրորդ դեղին քարտը հանդիպման 82-րդ րոպեին  ։ 2015 թվականի ապրիլի 4-ին նա գոլի հեղինակ դարձավ Լիդս Յունայթեդի դեմ խաղում՝ օգնելով իր թիմին հաղթել 3-0 հաշվով  ։ 2014-15 մրցաշրջանում Կերնին անցկացրեց 45 հանդիպում՝ դառնալով 3 գոլի և 7 գոլային փոխանցման հեղինակ ։
Ֆուլհեմ
2015 թվականի հունիսի 26-ին Կերնին 3 միլիոն ֆունտ ստերլինգի դիմաց տեղափոխվեց Ֆուլհեմ  ։ Նա ակումբի հետ կնքեց 4 տարվա պայմանագիր ՝ ստանալով 10 համարի մարզաշապիկը ։ Իր դեբյուտը Ֆուլհեմի կազմում Կերնին նշեց օգոստոսի 8-ին՝ Կարդիֆ Սիթիի դեմ խաղում  ։ Իր առաջին գոլը խփեց օգոստոսի 15-ին՝ Բրայթոն ընդ Հոուվ Ալբիոնի դեմ խաղում  ։ Օգոստոսի 19-ին նա գոլի հեղինակ դարձավ Հալ Սիթիի դեմ խաղում ՝ ճանաչվելով այս հանդիպման լավագույն ֆուտբոլիստ ։ Սեպտեմբերի 29-ին Կերնին հեռացվեց խաղադաշտից Վուլվերհեմպտոն Ուոնդերերսի դեմ խաղում ՝ կարմիր քարտ ստանալով հանդիպման 35-րդ րոպեին և որակազրկվելով 3 խաղով։ 2016 թվականի փետրվարի 13-ին շոտլանդացին գոլի և գոլային փոխանցման հեղինակ դարձավ Քուինս Պարկ Ջեյնջերսի դեմ խաղում  ՝ ճանաչվելով այս հանդիպման լավագույն ֆուտբոլիստ ։ Փետրվարի 20-ին նա դուբլ ձևակերպեց Չառլտոն Ատլետիկի դեմ խաղում՝ օգնելով Ֆուլհեմին հաղթել 3-0 հաշվով  ։ 2016 թվականի փետրվարին շոտլանդացին ճանաչվեց Չեմպիոնշիպի ամսվա լավագույն ֆուտբոլիստ ։ Իր առաջին մրցաշրջանում Կերնին անցկացրեց 39 հանդիպում Չեմպիոնշիպում՝ դառնալով 8 գոլի և 6 գոլային փոխանցման հեղինակ ։
2016 թվականի օգոստոսի 5-ին՝ Նյուքասլ Յունայթեդի դեմ խաղում Կերնին առաջին անգամ խաղադաշտ դուրս եկավ Ֆուլհեմի ավագի թևկապով ։ Սեպտեմբերի 27-ին նա գոլ խփեց Նոթինգհեմ Ֆորեստի դեմ խաղում՝ փրկելով իր թիմին պարտությունից  ։ 2017 թվականի փետրվարի 22-ին՝ Բրիստոլ Սիթիի դեմ խաղում Կերնին դարձավ գոլի և գոլային փոխանցման հեղինակ՝ օգնելով Ֆուլհեմին հաղթել 2-0 հաշվով  ։ Փետրվարի 25-ին Կերնին 2 գոլային փոխանցում տվեց Կարդիֆ Սիթիի դեմ խաղում, իսկ հանդիպումն ավարտվեց 2-2 հաշվով ։ Մրցաշրջանի մեծ մասը Կերնին անցկացրեց որպես Ֆուլհեմի ավագ ՝ ճանաչվելով ակումբի տարվա լավագույն ֆուտբոլիստ և ընդգրկվելով Չեմպիոնշիպի խորհրդանշական հավաքականում ։ Այս մրցաշրջանում նա մասնակցեց 51 հանդիպման՝ դառնալով 13 գոլի և 12 գոլային փոխանցման հեղինակ ։